kardosdrur/scandi-wiki huggingface dataset:
Alois Hába

Alois Habá (født 21. juni 1893 i Vizovice, Mähren, Østrig-Ungarn - død 18. november 1973 i Prag, Tjekkoslovakiet) var en tjekkisk komponist, musikteoretiker og lærer.

Habá blev undervist og uddannet på Prags Musikkonservatorium (1914-1915) hos Vítezslav Novák.

Han studerede derefter på Wien Universitet for Musik og Scenekunst i Wien (1918-1920) og i Berlin hos Franz Schreker (1920-1922).

Habá var inspireret af Arnold Schönberg og tolvtonemusikken og skrev og underviste også i mikrotonal stil og brugte kvarttone-skalaer i sin musik.

Han har skrevet 2 symfoniske fantasier, en for klaver og orkester, og en for stort orkester, 16 strygerkvartetter, 10 kvarttonefantasier for klaver, korværker, koncerter for mange instrumenter etc.

Udvalg af værker 

 Symfonisk fantasi (1921) - for klaver og orkester
 "Sådan er livet" (1933) (Symfonisk fantasi) - for stort orkester
 16 strygekvartetter (1919-1967)
 10 kvarttonesuiter for klaver (19?) - for klaver

Kilde 
 Om Alois Habá

Komponister fra Tjekkiet
Klassiske komponister fra det 20. århundrede
Lærere
Personer fra Prag
Thomas Yong

Thomas Yong (født 9. februar 1973) er en dansk filmproducer. Han er uddannet producer fra den alternative filmskole Super16 i 2010. I 2007 producerede han den amerikanske spillefilm Tie a Yellow Ribbon, og i 2010 producerede han kortfilmen Megaheavy der vandt en Robert for bedste korte fiktion i 2010 , og som samme år deltog i Berlinalen.

Filmografi 
 2004 – Diagnosis (associate producer)
 2004 – Hopscotch (associate producer)
 2004 – Basic Emotions
 2005 – Color of a Doubt: an Urban Fable
 2007 – Tie a Yellow Ribbon
 2008 – Et Barn
 2008 – En Sikker Vinder
 2010 – Megaheavy
 2010 – Vilddyr
 2011 – Tomrum (co-producer)

Referencer

Eksterne henvisninger 
 

Filmproducere fra Danmark
Polydoros

Polydoros har flere betydninger:

 Polydoros (søn af Kadmos)
 Polydoros (søn af Priamos)
Kano og kajak under sommer-OL 2012 – K-1 1000 meter mænd

Mændenes K-1 1000 meter under Sommer-OL 2012 fandt sted den 6. og 8. august 2012 på Eton Dorney.

Resultater

Heat 1

Heat 2

Heat 3 

Kano og kajak under sommer-OL 2012
Anne Dorte af Rosenborg

Hendes Excellence (H.E.) Anne Dorte grevinde af Rosenborg (født Anne Dorte Maltoft-Nielsen 3. oktober 1947 i København, død 2. januar 2014 i Gentofte) var en dansk grevinde. Hun var gift med Dronning Margrethes fætter, Prins Christian, senere Greve Christian af Rosenborg, indtil dennes død i 2013. Hun boede i Damebygningen på Sorgenfri Slot.

Børn og børnebørn 
Anne Dorte giftede sig med Prins Christian til Danmark i Lyngby den 27. februar 1971.

Herefter med titler som Hans Excellence Greve Christian af Rosenborg & hendes Excellence Grevinde Anne Dorte af Rosenborg fik tre døtre:
 Josephine Caroline Elisabeth af Rosenborg (født 29. oktober 1972 som komtesse af Rosenborg). Gift 1998 med Thomas Christian Schmidt. Børn:
 Julius Christian Emil af Rosenborg (født 2001)
 Clara Dorte Elisabeth af Rosenborg (født 2004)
 Komtesse Camilla Alexandrine Kristine af Rosenborg (født 29. oktober 1972) Komtesse Camilla Alexandrine Kristine af Rosenborg giftede sig 20. maj 1995 med Mikael John Rosanes i Søllerød kirke, senere skilt. Giftede sig 25. august 2018 i Lyngby Kirke med kokken Ivan Ottesen. Børn:
 Anastasia Caroline Amalie af Rosenborg (født 1997)
 Ludwig Christian Mikael af Rosenborg (født 2000)
 Leopold Christian Ingolf af Rosenborg (født 2005)
 Theodor Christian Emanuel af Rosenborg (født 2008)
 Feodora Mathilde Helena af Rosenborg (født 27. februar 1975 som komtesse af Rosenborg). Gift 2004 med Eric Hervé Patrice Patte (skilt 2005, ingen børn). Gift 2008 med Morten Rønnow. Børn:
 Caroline-Mathilde Margrethe af Rosenborg (født 2009)

Grevinde Anne Dortes tre døtre (Josephine, Camilla og Feodora) har alle tre giftet sig og har derfor formelt mistet deres komtessetiter som de er født med . Samtidig er grevindens nuværende svigersønner borgerlige, og derfor har grevinde Anne Dortes børnebørn ingen titler.

Anetavle

Referencer

Eksterne henvisninger 
 
 Geni

Huset Glücksburg
Grever, grevinder og komtesser af Rosenborg
Josephine af Rosenborg

Josephine Caroline Elisabeth af Rosenborg (født 29. oktober 1972 i Frederikssund som Josephine Caroline Elisabeth Komtesse af Rosenborg) tidligere dansk komtesse. Hun er oldebarn af Kong Christian X, grandkusine til Kronprins Frederik.

Familie

Forældre 
Josephine af Rosenborg er den ældste datter af Grev Christian og Grevinde Anne Dorte af Rosenborg. Hun er tvilling til Camilla af Rosenborg og har en yngre lillesøster, Feodora af Rosenborg.

Ægtefælle, børn og rang 
Den 3. oktober 1998 blev Josephine af Rosenborg gift med udviklingschef Thomas Christian Schmidt (født 22. april 1970) i Lyngby Kirke. Ved samme lejlighed mistede hun sin komtessetitel (skønt hun i medierne regelmæssigt stadig benævnes "komtesse"), men beholdt sin tidligere titel "af Rosenborg", nu som borgerligt efternavn i stedet for at antage sin mands efternavn ("Schmidt"). Parret boede i Virum med deres to børn:
 Julius Christian Emil af Rosenborg (født 2001)
 Clara Dorte Elisabeth af Rosenborg (født 2004)

Thomas Schmidt er borgerlig og har ingen adelstitel – og derfor har parrets børn ingen adelstitler, da sådanne titler kun kan videregives gennem mænd (såkaldt agnatisk primogenitur).

Indtil hun blev gift, havde Josephine af Rosenborg (som komtesse af Rosenborg) plads i rangklasse II, nr. 2 i den danske rangfølge. Efter sit ægteskab har hun ikke længere nogen plads i rangfølgen.

I 2014 blev parret skilt, og hun danner nu par med Kenneth Schmidt. Parret bor nu i Kgs. Lyngby og har sammen en søn:
 Oscar Christian af Rosenborg (født 6. august 2016)

Uddannelse og arbejde 
Josephine af Rosenborg er student fra Holte Gymnasium og er uddannet på Lyngby Uddannelsescenter. Hun arbejder som indkøbs- og servicechef hos Dansk Erhverv.

Britisk arveret 
Josephine af Rosenborgs far grev Christian af Rosenborg mistede sin arveret til den danske trone, og sin prinsetitel, da han giftede sig i 1971, hvorfor hun ikke selv er arveberettiget dertil.

Gennem sin farmor Arveprinsesse Caroline-Mathilde (1912-1995) nedstammer Josephine af Rosenborg fra kong Georg 2. af Storbritannien. Derfor har hun og hendes efterkommere en meget fjern arveret til den britiske trone.

Anetavle 
Hun deler anetavle med sine søskende, Camilla af Rosenborg og Feodora af Rosenborg:

Noter 

Grever, grevinder og komtesser af Rosenborg
Huset Glücksburg
Personer fra Frederikssund
Carlsberg
Tvillinger fra Danmark
Arthur Gore

Arthur William Charles Wentworth Gore (2. januar 1868 i Lyndhurst, England – 1. december 1928 i Kensington, England) var en tennisspiller fra Storbritannien. Gore vandt to OL-guldmedaljer ved de olympiske lege i 1908 i London, hvor han sejrede i både herresingle og herredouble (sammen med Herbert Barrett) i den indendørs tennisturnering. Han vandt endvidere fire Wimbledon-titler, heraf tre i herresingle i 1901, 1908 og 1909, og med sejren som 41-årig i 1909 er han stadig indehaver af rekorden som den ældste vinder af Wimbledon-mesterskabernes herresingletitel. Tre år senere nåede Gore igen frem til Wimbledon-finalen i herresingle, og han er derfor også indehaver af rekorden som den ældste finalist (44 år) i den turnering. På trods af sine mange triumfer er det egentlig længden på hans karriere, der placerer Gore blandt tennislegenderne. Eksempelvis deltog han i samtlige Wimbledon-mesterskaber fra 1888 til 1922 og spillede sit sidste Wimbledon-mesterskab som 59-årig i 1927.

Gores første større titel var singletitlen i Scottish Championships i 1892, og han forsvarende med held titlen i udfordringsrunden i 1893. I 1900 vandt Arthure Gore tre gange over Laurie Doherty (i Dublin, Beckenham og Wimbledon) og blev belønnet med kaptajnrollen for Storbritanniens første Davis Cup-hold i 1900. Gore var også med på briternes Davis Cup-hold i 1907 samt i 1912, hvor holdet vandt titlen.

Han vandt singletitlen i Kent Championships to gange – i 1900 ved at besejre Harold Mahoney i finalen, og i 1906 mod A.L. Bentley. I 1900 og 1908 vandt han singletitlen i British Covered Court Championships, der blev spillet i Queen's Club i London – i 1908 ved at besejre newzealænderen Anthony Wilding i udfordringsrunden i fire sæt. Han deltog også i indendørsturneringen ved de olympiske lege i 1912, hvor han nåede til kvartfinalen i herresingle og tabte i bronzekampen i herredouble.

Gore blev valgt ind i International Tennis Hall of Fame i 2006.

Kilder / eksterne henvisninger 

 
Tennis Archives - Arthur William Charles (Wentworth) Gore

Noter 

Tennisspillere fra Storbritannien
Olympiske mestre fra Storbritannien
Vindere af Wimbledon
Feodora af Rosenborg

Feodora Mathilde Helena af Rosenborg (født 27. februar 1975 i Frederikssund som Feodora Mathilde Helena komtesse af Rosenborg) Hun er oldebarn af Kong Christian X, grandniece til Dronning Margrethe.

Familie

Forældre 
Feodora af Rosenborg er den yngste datter af Grev Christian og Grevinde Anne Dorte af Rosenborg. Hendes to storesøstre er tvillingerne Josephine af Rosenborg og Camilla af Rosenborg.

Ægtefælle, børn og rang 
Den 31. juli 2004 blev Feodora af Rosenborg gift med franskmanden Eric Hervé Patrice Patte (født 20. august 1976) i Holmens Kirke i København. Parret blev skilt i 2005 og fik ingen børn.

Den 8. september 2008 blev Feodora af Rosenborg gift med direktør, cand.merc. Morten Rønnow (født 18. juni 1968) på Københavns Rådhus. Feodora af Rosenborg beholder sin tidligere titel "af Rosenborg" som borgerligt efternavn, idet hun ikke har kunnet antage hverken sin tidligere eller sin nuværende mands efternavne ("Patte" eller "Rønnow"). Parret bor i Indre By i København med deres barn:
 Caroline-Mathilde Margrethe Rønnow af Rosenborg (født 2009)

Morten Rønnow er (ligesom Eric Patte) borgerlig og har ingen adelstitel – og derfor har parrets datter ingen adelstitel, da sådanne titler kun kan videregives gennem mænd (såkaldt agnatisk primogenitur).

Indtil hun blev gift, havde Feodora af Rosenborg (som komtesse af Rosenborg) plads i rangklasse II, nr. 2 i den danske rangfølge. Efter sit første ægteskab har hun ikke længere nogen plads i rangfølgen.

Uddannelse og arbejde 
Feodora af Rosenborg arbejder som sekretær hos Holmens og Østerbro Provsti.

Britisk arveret 
Feodora af Rosenborgs far Prins Christian til Danmark mistede sin arveret til den danske trone, og sin Prinsetitel, da han giftede sig i 1971, hvorfor hun ikke selv er arveberettiget dertil.

Gennem sin farmor Arveprinsesse Caroline-Mathilde (1912-1995) nedstammer Feodora af Rosenborg fra kong Georg 2. af Storbritannien. Derfor har hun og hendes efterkommere en meget fjern arveret til den britiske trone.

Anetavle 
Hun deler anetavle med sine søskende, Josephine af Rosenborg og Camilla af Rosenborg:

Referencer 

Grever, grevinder og komtesser af Rosenborg
Huset Glücksburg
Personer fra Frederikssund
Wimbledon-mesterskaberne 1892

Wimbledon-mesterskaberne 1892 var den 16. udgave af Wimbledon-mesterskaberne i tennis. Turneringen blev spillet i All England Lawn Tennis and Croquet Club i London, Storbritannien, og blev afviklet i perioden 27. juni - 7. juli 1892.

I herresingle vandt Wilfred Baddeley titlen efter sejr over Joshua Pim på 4-6, 6-3, 6-3, 6-2. Harry Barlow og Ernest Lewis vandt herredoublerækken, hvor de besejrede de forsvarende mestre Wilfred og Herbert Baddeley med 4-6, 6-2, 8-6, 6-4. I damesingle vandt Lottie Dod med 6-1, 6-1 over Blanche Hillyard.

Resultater

Herresingle 

Turneringen havde deltagelse af 28 spillere. Mesterskabet blev afgjort i udfordringsrunden, hvor den forsvarende mester, Wilfred Baddeley, besejrede vinderen af all comers-turneringen, Joshua Pim, med 4-6, 6-3, 6-3, 6-2. Dermed vandt Wilfred Baddeley den anden af sine tre Wimbledon-titler i herresingle. Joshua Pim havde vundet finalen i all comers-turneringen over Ernest Lewis med 2-6, 5-7, 9-7, 6-3, 6-2.

Alle kampe blev spillet bedst af fem sæt, der skulle vindes med mindst to overskydende partier.

Udfordringsrunden 

I "udfordringsrunden" vandt den forsvarende mester, Wilfred Baddeley, over vinderen af all comers-turneringen, Joshua Pim.

All comers-turneringen 

I all comers-turneringen spillede 27 spillere om retten til at møde den forsvarende mester, Wilfred Baddeley, i "udfordringsrunden". Turneringen blev vundet af ireren Joshua Pim, som i finalen besejrede englænderen Ernest Lewis med 2-6, 5-7, 9-7, 6-3, 6-2, og som dermed for første gang i karrieren nåede udfordringsrunden. Det var tredje gang at Ernest Lewis tabte i all comers-finalen – de to første gange var i 1886 og 1888.

Damesingle 

Damesingleturneringen havde deltagelse af otte spillere, og alle kampene blev spillet bedst af tre sæt, der skulle vindes med mindst to overskydende partier. Turneringen blev vundet af den forsvarende mester Lottie Dod, der i udfordringsrunden vandt over vinderen af all comers-turneringen, Blanche Hillyard, med 6-1, 6-1. Dermed vandt Lottie Dod den fjerde af sine fem Wimbledon-titler i damesingle.

Udfordringsrunden

All comers-turneringen 

Syv kvinder spillede i all comers-turneringen om retten til at møde den forsvarende mester i udfordringsrunden. Turneringen blev vundet af Blanche Hillyard, som i finalen besejrede Maud Schackle med 6-1, 6-4. Maud Schackle var i all comers-finalen for første gang.

Herredouble 

Herredoubleturneringen havde deltagelse af seks par. Harry Barlow og Ernest Lewis vandt mesterskabet ved at besejre de forsvarende mestre Wilfred og Herbert Baddeley i udfordringsrunden med 4-6, 6-2, 8-6, 6-4.

Udfordringsrunden

All comers-turneringen 

Fem par spillede om retten til at møde de forsvarende mestre i udfordringsrunden.

Kilder / eksterne henvisninger 
 The Championships, Wimbledon 
 Tennis Archives - Wimbledon 1892 
 ScoreShelf.com - Wimbledon 1892 

1892
Sport i 1892
Fra skrot til slot

Fra skrot til slot var et program sendt på TV3 i perioden 2004-2007 med Mai-Britt Vingsøe som vært, der handlede om at en familie skulle kassere en masse møbler og ting i deres hus, dermed fik de 50 kr pr. kg skrot der var smidt ud og derefter skulle et håndværker-team og en designer opbygge hjemmet på ny.

TV3-programmer
Danske tv-serier fra 2000'erne
Jens Andersen (forfatter)

Jens Andersen (født 15. november 1955 i Glostrup) er en dansk skribent, biograf, forfatter og foredragsholder.

Han har skrevet biografier om blandt andre Tom Kristensen, Tove Ditlevsen (to, i 1997 og 2022), Frank Arnesen, Ole Lund Kirkegaard, H.C. Andersen, Dronning Margrethe 2., Kronpris Frederik og Astrid Lindgren.

Karriere 
Andersen er opvokset i Hvidovre og Bagsværd hhv. vest og nord for København, hvor han også spillede fodbold i den lokale klub, Akademisk Boldklub. I 1975 blev Jens Andersen nysproglig student fra Gladsaxe Gymnasium og i 1988 cand.phil. i dansk. Han blev ph.d. i Filologi fra Københavns Universitet i 1994. Han debuterede som forfatter i 1990 med biografien Thit - den sidste valkyrie om Thit Jensen.

Han var 1984-87 litteraturkritiker ved Kristeligt Dagblad, 1988-89 ved Politiken, 1990-95 ved Weekendavisen og 1995-2013 ved Berlingske Tidende, hvor han 1995-2000 og 2005-2013 var litteraturredaktør. Han har været forfatter og foredragsholder siden 1990.

I foråret 2013 opsagde Jens Andersen sit job som litteraturredaktør på Berlingske for at for blive forfatter og foredragsholder på fuld tid.

Bibliografi

Priser og nomineringer 
 1990: Georg Brandes-Prisen
 1993: Limfjordsegnens Litteraturpris
 1997: Klods Hans-prisen
 2004: Weekendavisens litteraturpris
 2006: Søren Gyldendal-prisen
 2008: Dansk Forfatterforenings H.C. Andersen Legat
 2015: Politikens Litteraturpris
 2018: SAXO Månedens forfatter, december

Referencer

Eksterne henvisninger 
 Personlig hjemmeside
 Artikler i Dagbladet Information

Redaktører fra Danmark
Litteraturkritikere fra Danmark
Journalister ved Weekendavisen
Journalister ved Politiken
Journalister ved Berlingske
Biografiforfattere fra Danmark
Danskere i 1900-tallet
Danskere i 2000-tallet
Personer fra Glostrup
Modtagere af Søren Gyldendal-prisen
Personer i Kraks Blå Bog
Henrietta (flertydig)

Henrietta har flere betydninger:

 En variant af pigenavnet Henriette
 Henrietta Clark Donaldson − mor til Kronprinsesse Mary
 Henrietta Lange − en fiktiv person i tv-serien NCIS Los Angeles

Amerikanske byer
 Henrietta (New York)
 Henrietta (Texas)
Stubbekøbing Museum

Stubbekøbing Museum er et kulturhistorisk museum i Stubbekøbing på det nordlige Falster. Det har til huse i en fredet købmandsgård fra 1849 og råder over Nordeuropas største vægtsamling.

Museet blev oprettet i 1992, da Stubbekøbing Kommune havde en større samling af vægte, hvoraf de ældste dateres tilbage til 1588.

Stueetagen med lokalhistoriske udstillinger

I stueetagen er normalt en særudstilling, og foruden vægtene også køkkenredskaber fra Glud & Marstrand. Desuden vises en dagligstue fra 1890, en skolestue, snedkerværksted og et skomagerværksted. Udendørs er en have med historiske landbrugsredskaber samt hjemmelavede redskaber, der er fabrikeret før og under 2. Verdenskrig.

Strik på 1'ste

På første sal er Danmark eneste strikkemuseum med skiftende udstillinger og en enestående historisk samling af strikkede genstande og strikkeredskaber. Samlingen har tilhørt Bodil Moestrup og er venligst udlånt til museet af hendes arvinger.

Eksterne kilder/henvisninger 
 Stubbekøbing Museum

Museer etableret i 1992
Museer i Region Sjælland
Lokalmuseer i Danmark
Museum
Brugshund

En brugshund er en hund, der er avlet og/eller trænet med henblik på at udføre specifikke arbejdsopgaver til erhvervs- og/eller civilbrug.

I tusinder af år har hundens veludviklede færdigheder været anvendt til at bevogte og beskytte husdyr, til at følge en fært og vogte, angribe eller sende beskeder i krigstid. I dag kendes brugshundens også som sporhund eller redningshund efter for eksempel jordskælv og i deres arbejde med handicappede mennesker som deres øre, øjne og bevægeapparat. Desuden trænes brugshunde for eksempel at snuse sig frem til svampeangreb i huse. Uanset hvilket område der er tale om udnyttes hundens medfødte egenskaber, der kan adskillige sig afhængig af opgave.

Som tjenestehunde anvendes brugshundene inden for politiet, militæret, beredskabsstyrelsen og toldvæsenet.

Referencer 

Hundegrupper
Brugshundetyper
Rimforsa

Rimforsa er en svensk by i Kinda kommune i Östergötlands län i Östergötland. I år 2010 havde byen 2.238 indbyggere.

Rimforsa ligger mellem Kisa og Linköping, ved søerne Åsunden og Järnlunden, og passeres af riksvei 34 og jernbanen Stångådalsbanan, som har station i byen. Rimforsa er kommunens næststørste by, efter Kisa. Der er busforbindelser til Linköping og Kisa. Stedet kan nås ad vandvejen via Kinda kanal.

Eksterne kilder og henvisninger 

Byer i Östergötlands län
Järnlunden

Järnlunden är en sø der ligger nord for byen Rimforsa i Östergötland i Östergötlands län i Sverige.

Søen er er næringsfattig, og har et areal på 16 km² med en maksimumdybde på 28 m. Den har udløb via Slussen i Brokind til Lilla Rängen (videre til Stora Rängen) og derfra via Stångån og Kinda kanal til Roxen.

Navnet er ikke en sammensætning af jern og lund, men kommer mere sandsynligvis af det gammelsvenske Jælunder, som betyder "den lydende, støjende sø" eller lignande. Navnet kan spores tilbaga til 1362.

Östergötland
Motala ströms afvandingsområde
Søer i Sverige
Belfastaftalen

Belfastaftalen (også kaldet Langfredagsaftalen) var en principale om fredsprocessen i Nordirland mellem den britiske og den irske regering. Aftalen blev underskrevet den 10. april 1998 og blev støttet af de fleste politiske partier i Nordirland. Den blev bekræftet ved separate folkeafstemninger i Nordirland og Republikken Irland i maj 1998.

Hovedpunkter
Aftalen er indgået mellem den britiske og den irske regering og otte politiske partier fra Nordirland.

Aftalen indeholder to elementer
 En juridisk bindende aftale mellem den britiske og irske regering;
 En aftale mellem de af aftalen omfattede politiske partier og de to regeringer.

De vigtigste punkter omfattet af aftalen er:

 Nordirlands konstitutionelle fremtid skal afgøres af flertallet af borgerne.
 De politiske partier forpligter sig til at bruge "udelukkende fredelige og demokratiske midler".
 Oprettelse af et nordirsk parlament med lovgivende magt.
 Oprettelse af en nordirsk regering med magtdeling mellem de vigtigste partier fordelt efter D'Hondts metode.
 Oprettelse af et fælles ministerråd mellem Nordirland og Irland.
 Oprettelse af et britisk-irsk råd med repræsentanter for regeringene i Irland, Nordirland, Storbritannien, Skotland, Wales, Man og Kanaløerne.
 Løsladelse af alle paramilitære fanger, som tilhører organisationer, som har erklæret og efterlever våbenhvile, inden to år.
 Destruktion af paramilitære organisationers våben inden to år.
 Ændringer af Republikken Irlands grundlov således at det grundlovsfæstede territorielle krav fjernes.
 Ny lovgivning om politimyndighed, menneskerettigheder og ligestilling af befolkningsgrupper i Nordirland.

Noter

Se også 
 Konflikten i Nordirland

Internationale aftaler
Nordirlands historie
Irlands historie
Konflikter
Försäkringskassan

Försäkringskassan (Forsikringskassen) er en svensk statslig myndighed, der har ansvaret for store dele af det offentlige svenske velfærdssystem. Myndigheden administrerer i alt omkring halvtreds forskellige typer ydelser indenfor socialforsikring.

Försäkringskassans opgave er et undersøge, beslutte og udbetale bidrag og erstatninger i forbindelse med socialforsikring. Socialforsikringen antog i 2009 cirka 481 milliarder svenske kronor, eller modsvarende 15 procent af det svenske bruttonationalprodukt (BNP). I 2010 var de totale udgifter for de forsikringer og bidrag som Försäkringskassan administrerede på cirka 211 milliarder svenske kronor, eller modsvarende 6 ­procent af Sveriges bruttonationalprodukt (BNP). Den store nedgang kommer sig af at forsikringer og bidrag, som udbetales til pensionister blev overført til det nyetablerede Pensionsmyndigheten. I 2010 fik godt og vel 3,2 millioner personer mindst én udbetaling fra Försäkringskassan, hvilket modsvarer omkring 54 procent af Sveriges befolkning i alderen 16–64 år.

Försäkringskassan er med sine omkring 12.500 ansatte en af Sveriges største statslige myndigheder. Den opstod den 1. januar 2005 ved at Riksförsäkringsverket og de almennyttige länsforsikringskasser blev slået sammen. Samtidig ophørte Försäkringskasseförbundet med at eksistere.

Hovedkontoret ligger på Klara Västra Kyrkogata 11 og Vasagatan 14 i Stockholm. Rundt om i Sverige findes cirka 60 lokale forsikringscentre (LFC) og 20 nationale centre (NFC). Kundekontakt sker på servicekontorer, gennem selvbetjening via Internet samt i telefonkundetjenesten. behandlings -og undersøgelsesarbejde sker i først og fremmest hos de forskellige forsikringscentre.

Kildehenvisninger

Eksterne henvisninger 
 Officiel hjemmeside  

Svenske myndigheder
Forsikring
Feklokke-slægten

Feklokke-slægten (Prosartes) med synonymet Disporum er en slægt med 5 arter, der er udbredt i Nordamerika. Det er flerårige urter med knudrede jordstængler og trævlede rødder. De overjordiske dele er almindeligvis dunhårede. Stænglerne er forgrenede med siddende eller meget kortstilkede blade. Bladpladen er bredt oval til næsten lancetformet. Blomstringen sker udelukkende fra skudspidserne, hvor blomsterne sidder enkeltvis eller 4-7 sammen. De er nikkende med smalle kronblade. Frugterne er gullige til røde bær med flere lysegule til orangerøde frø.

 Prosartes hookeri

 Prosartes lanuginosa
 Prosartes maculata
 Prosartes smithii
 Prosartes trachycarpa

Tidløs-familien
Lilje-ordenen